=== Lærerseminarium ===
I 1794 oprettedes der tillige på Trolleborg et [[Lærerseminarium|seminarium]]<ref name="GB 442"/>, men det lykkedes ikke i grevens tid at få det elevantal, det var beregnet på, 32. Planen var upraktisk og tog ikke hensyn til det standpunkt, hvorpå eleverne måtte stå. I forbindelse hermed stod fra 1795 opdragelsesanstalten [[Bernstorffsminde]], det eneste danske filantropin, der en tid lang havde god tilgang. Den lededes af seminarieforstanderen [[Johann Friedrich Oest]], men den reformerte præst Villaume, som var grevens højre hånd, havde stor indflydelse på den. I det hele var der lærere fra Danmark, Tyskland, England, Frankrig, lutheranere, reformerte, katholikker og deister i skøn forening. Flere af disse udlændinge underviste på deres eget sprog, som eleverne naturligvis ikke forstod.<ref name="Koch 67">[https://runeberg.org/dbl/14/0069.html Koch, s. 67]</ref>
Historie Ledelse Ledere